144 
Ülési jf*gyzőkönyvek. 
szokás, — 3. emberáldozatok vallási célokból, különösen a 
halotti toroknál, — s 4. rablások és háborúskodás. — A má- 
sodik csoportba tartoznak azon tényezők, amelyek hatása alatt 
az egyének életének az ú. n. természetes halálokok veinek 
ugyan véget, de amelyek hatása különösen abban nyilvánul, 
hogy sokan az emberi átlagos életkor elérése előtt időnekelőtte 
halnak el. Ide tartozik: 1. a gazdasági állapot bizonytalansága, 
amely gyakran éhínségeket idéz elő; 2. a nők sanyarú helyzete, 
amely sok Ízben a népek elkorcsosodására vezet; 3. a temet- 
kezés a lakóhelyeken, vagy azok közelében, mint járványok, 
(pl. Indiában a pestis) előidézője. Mindkét csoportba csak azon 
tényezők soroltattak, amelyekre a művelődés haladása jelen- 
tékenyen és érezhetően hat, míg azon tényezők, amelyek 
többé-kevésbbé egyenletesen hatnak az emberiség halandó- 
ságára a művelődés minden korszakán keresztül, ezen vizsgá- 
lódások tárgyaivá nem tétetlek. Ha a primitiv népek kultúráját 
összefüggésba akarjuk hozni az itt felsorolt halandósági ténye- 
zőkkel, úgy minden esetben közvetlen kapcsolatokat fedezhetünk 
fel. E kapcsolatok mind az anyagi, mind a szellemi kultúra 
terén észlelhetők. Előadó ezen általános ismertetés után kifej- 
tette, hogy mikép alkalmazandók az ethnograíia ezen tényei 
a társadalomtörténetben. A teljes azonosítás helytelen és nem 
szabad elfogadnunk azon, kivált a szocialista irók által hangoz- 
tatott feltevést, hogy minden kulturnép egykor ugyanoly viszo- 
nyok között tengődött, mint az itt ismertetett ősnépek. Egyes 
halandósági tényezők túltengése megakasztotta a primitiv népek 
szaporodását, s ezáltal hátráltatta művelődésüket. Más tényező 
pedig éppenséggel ethikai és szociális elfajulás eredménye, s 
bizonyos, hogy a modern kulturnépek ősei, ha ugyan sokkal 
nem, de némileg szelidebb erkölcsűek voltak, mint a pápuák 
vagy az aitók. Végül pedig figyelembe veendő azon befolyás, 
amelyet a változó külkörnyezet a halandósági tényezőkre 
gyakorol. 
A közönség előadót zajosan megéljenezte elnök 
előadónak élvezetes előadásáért köszönetét szavazott. 
8. Elnök az ülést bezárja. 
